title: Directiva 2010/74/UE a Comisiei din 9 noiembrie 2010 de modificare a Directivei 98/8/CE a Parlamentului European și a Consiliului pentru a extinde includerea în anexa I la directivă a substanței active dioxid de carbon la tipul de produs 18  Text cu relevanță pentru SEE

text:
               10.11.2010

               RO

               Jurnalul Oficial al Uniunii Europene

               L 292/36

         DIRECTIVA 2010/74/UE A COMISIEI
   din 9 noiembrie 2010
   de modificare a Directivei 98/8/CE a Parlamentului European și a Consiliului pentru a extinde includerea în anexa I la directivă a substanței active dioxid de carbon la tipul de produs 18
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 98/8/CE a Parlamentului European și a Consiliului din 16 februarie 1998 privind comercializarea produselor biocide (1), în special articolul 16 alineatul (2) al doilea paragraf,
   întrucât:

               (1)

               Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (2) stabilește o listă a substanțelor active care urmează să fie evaluate în vederea unei eventuale includeri în anexa I, IA sau IB la Directiva 98/8/CE. Lista respectivă cuprinde și dioxidul de carbon.

               (2)

               Directiva 2008/75/CE a Comisiei din 24 iulie 2008 de modificare a Directivei 98/8/CE a Parlamentului European și a Consiliului privind includerea dioxidului de carbon ca substanță activă în anexa I la directivă (3) a inclus dioxidul de carbon ca substanță activă în anexa I la Directiva 98/8/CE pentru utilizarea în tipul de produs 14 (rodenticide), astfel cum este acesta definit în anexa V la Directiva 98/8/CE.

               (3)

               În temeiul Regulamentului (CE) nr. 1451/2007, dioxidul de carbon a fost acum evaluat în conformitate cu articolul 11 alineatul (2) din Directiva 98/8/CE în vederea utilizării în tipul de produs 18 (insecticide, acaricide și produse pentru combaterea altor artropode), astfel cum este acesta definit în anexa V la directiva menționată.

               (4)

               Franța a fost desemnată ca stat membru raportor și, la 19 februarie 2008, a prezentat Comisiei raportul autorității competente, însoțit de o recomandare, în conformitate cu articolul 14 alineatele (4) și (6) din Regulamentul (CE) nr. 1451/2007.

               (5)

               Raportul autorității competente a fost examinat de statele membre și de Comisie. În conformitate cu articolul 15 alineatul (4) din Regulamentul (CE) nr. 1451/2007, concluziile examinării au fost incluse, în cadrul reuniunii Comitetului permanent pentru produse biocide din 27 mai 2010, într-un raport de evaluare.

               (6)

               În urma examinărilor efectuate, se poate estima că produsele biocide care sunt utilizate ca insecticide, acaricide și produse pentru combaterea altor artropode și conțin dioxid de carbon îndeplinesc cerințele stabilite la articolul 5 din Directiva 98/8/CE. Prin urmare, este oportun să se extindă includerea dioxidului de carbon în anexa I la directiva respectivă la acest tip de produse.

               (7)

               Nu toate utilizările potențiale au fost evaluate la nivel european. Prin urmare, este necesar ca statele membre să evalueze acele utilizări sau scenarii de expunere și acele riscuri pentru compartimentele de mediu și pentru grupele de populație care nu au fost abordate în mod reprezentativ în cadrul evaluării riscurilor la nivel european, și să se asigure, atunci când evaluează produsele, că se iau măsuri adecvate sau se impun condiții specifice pentru reducerea la niveluri acceptabile a riscurilor identificate.

               (8)

               Având în vedere concluziile raportului de evaluare, este necesar să se solicite ca măsurile de reducere a riscurilor să fie aplicate la nivelul autorizațiilor de produs pentru produsele care conțin dioxid de carbon și sunt utilizate ca insecticide, acaricide și produse pentru combaterea altor artropode, astfel încât să se asigure reducerea riscurilor la un nivel acceptabil în conformitate cu articolul 5 din Directiva 98/8/CE și cu anexa VI la directiva respectivă. În special, este necesar să se solicite ca produsele să fie vândute numai profesioniștilor instruiți corespunzător și să fie utilizate numai de către aceștia, să fie luate măsuri adecvate pentru protecția operatorilor, astfel încât riscurile la care sunt expuși aceștia să fie minime, punând la dispoziție echipament individual de protectie, dacă este necesar, precum și măsuri pentru protecția persoanelor prezente, ca, de exemplu, excluderea acestora din zona în care se efectuează tratamentul în timpul fumigației.

               (9)

               Este important ca prevederile prezentei directive să fie aplicate în mod simultan în toate statele membre în vederea asigurării unui tratament egal pe piață al produselor biocide care conțin substanța activă dioxid de carbon, precum și pentru facilitarea funcționării corespunzătoare a pieței produselor biocide în general.

               (10)

               Este necesar să se prevadă un interval de timp rezonabil înainte de includerea unei substanțe active în anexa I, pentru a permite statelor membre și părților interesate să se pregătească în vederea respectării noilor cerințe care decurg din această includere și pentru a garanta că solicitanții care au pregătit dosare pot beneficia pe deplin de perioada de 10 ani de protecție a datelor, care, în conformitate cu articolul 12 alineatul (1) litera (c) punctul (ii) din Directiva 98/8/CE, începe de la data includerii.

               (11)

               După includere, trebuie să li se acorde statelor membre o perioadă de timp rezonabilă pentru a aplica articolul 16 alineatul (3) din Directiva 98/8/CE.

               (12)

               Prin urmare, Directiva 98/8/CE trebuie modificată în consecință.

               (13)

               Măsurile prevăzute de prezenta directivă sunt conforme cu avizul Comitetului permanent pentru produse biocide,

         ADOPTĂ PREZENTA DIRECTIVĂ:
   Articolul 1
   Anexa I la Directiva 98/8/CE se modifică în conformitate cu anexa la prezenta directivă.
   Articolul 2
   Transpunere
   1.   Statele membre adoptă și publică, până la 31 octombrie 2011 cel târziu, actele cu putere de lege și actele administrative necesare pentru a se conforma prezentei directive.
   Statele membre aplică aceste acte începând cu 1 noiembrie 2012.
   Atunci când statele membre adoptă actele menționate, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   2.   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 9 noiembrie 2010.

            Pentru Comisie

            Președintele

         José Manuel BARROSO

      (1)  JO L 123, 24.4.1998, p. 1.

      (2)  JO L 325, 11.12.2007, p. 3.

      (3)  JO L 197, 25.7.2008, p. 54.

      ANEXĂ
      La intrarea „Nr. 7” din anexa I la Directiva 98/8/CE se introduc următoarele:

                     Nr.

                     Denumirea comună

                     Denumirea IUPAC
                     Numere de identificare

                     Puritatea minimă a substanței active din produsul biocid introdus pe piață

                     Data includerii

                     Data limită de punere în conformitate cu articolul 16 alineatul (3) [cu excepția produselor conținând mai mult de o substanță activă, pentru care data limită de punere în conformitate cu articolul 16 alineatul (3) este cea stabilită în ultima decizie de includere privind substanțele active ale acestor produse]

                     Data de expirare a includerii

                     Tip de produs

                     Dispoziții specifice (1)

                     „990 ml/l

                     1 noiembrie 2012

                     31 octombrie 2014

                     31 octombrie 2022

                     18

                     La examinarea cererii de autorizare a unui produs în conformitate cu articolul 5 și cu anexa VI, statele membre evaluează, atunci când sunt relevante pentru produsul respectiv, acele utilizări sau scenarii de expunere și acele riscuri pentru compartimentele de mediu și pentru grupele de populație care nu au fost abordate în mod reprezentativ în cadrul evaluării riscurilor la nivel european.
                     Atunci când acordă o autorizație de produs, statele membre evaluează riscurile și se asigură ulterior că sunt luate măsuri adecvate sau sunt impuse condiții specifice pentru a reduce riscurile identificate.
                     Statele membre se asigură că autorizațiile respectă următoarele condiții:

                                 (1)

                                 produsele sunt vândute numai profesioniștilor instruiți pentru utilizarea acestora și sunt utilizate numai de către aceștia.

                                 (2)

                                 se iau măsuri adecvate pentru protecția operatorilor, astfel încât riscurile la care sunt expuși aceștia să fie minime, incluzând punerea la dispoziție a echipamentului individual de protecție, dacă este necesar.

                                 (3)

                                 se iau măsuri adecvate pentru protecția persoanelor prezente, ca, de exemplu, excluderea acestora din zona în care se efectuează tratamentul în timpul fumigației.”

         (1)  În vederea aplicării principiilor comune din anexa VI, conținutul și concluziile rapoartelor de evaluare sunt disponibile pe site-ul web al Comisiei: http://ec.europa.eu/comm/environment/biocides/index.htm


title: Directiva 96/97/CE a Consiliului din 20 decembrie 1996 de modificare a Directivei 86/378/CEE privind aplicarea principiului egalității de tratament între bărbați și femei în cadrul regimurilor profesionale de securitate socială

text:
               05/Volumul 05

               RO

               Jurnalul Ofícial al Uniunii Europene

               3

         31996L0097

               L 046/20

               JURNALUL OFÍCIAL AL UNIUNII EUROPENE

      DIRECTIVA 96/97/CE A CONSILIULUI

   din 20 decembrie 1996
   de modificare a Directivei 86/378/CEE privind aplicarea principiului egalității de tratament între bărbați și femei în cadrul regimurilor profesionale de securitate socială
   CONSILIUL UNIUNII EUROPENE,
   având în vedere Tratatul de instituire a Comunității Europene și, în special articolul 100 al acestuia,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât articolul 119 din tratat prevede că fiecare stat membru asigură aplicarea principiului conform căruia femeile și bărbații ar trebui să primească remunerație egală pentru muncă egală; întrucât termenul „remunerație” ar trebui considerat ca însemnând salariul minim sau de bază obișnuit și orice altă plată, în numerar sau în natură, pe care lucrătorul le primește, direct sau indirect, de la angajatorul său pentru încadrarea sa în muncă;
   întrucât în hotărârea din 17 mai 1990, în cauza nr. 262/88, Barber împotriva Guardian Royal Exchange Assurance Group
       (4), Curtea de Justiție a Comunităților Europene admite că toate formele de pensie profesională reprezintă un element de remunerare, în sensul articolului 119 din tratat;
   întrucât în hotărârea menționată anterior, așa cum s-a precizat prin hotărârea din 14 decembrie 1993 (cauza nr. C-110/91, Moroni împotriva Collo GmbH) (5), Curtea interpretează articolul 119 din tratat astfel încât discriminarea între bărbați și femei în cadrul regimului profesional de securitate socială este interzisă în general, și nu numai în cazul stabilirii vârstei pentru dreptul la pensie sau în cazul în care o pensie profesională este oferită în loc de indemnizație pentru pensionare pentru motive economice;
   întrucât, în conformitate cu Protocolul nr. 2 privind articolul 119 din tratat, anexat la Tratatul de instituire a Comunității Europene, prestațiile prevăzute în cadrul regimului profesional de securitate socială nu sunt considerate remunerație dacă și în măsura în care acestea sunt atribuite pentru perioadele de încadrare în muncă anterioare datei de 17 mai 1990, cu excepția cazului lucrătorilor sau avânzilor lor cauză, care au formulat acțiune în justiție sau au formulat o pretenție echivalentă înainte de acea dată, în conformitate cu dreptul intern aplicabil;
   întrucât, în hotărârile din 28 septembrie 1994 (6) (cauza nr. C-57/93, Vroege împotriva NCIV Instituut voor Volkshuisvesting BV și cauza nr. C-128/93, Fisscher împotriva Voorhuis Hengelo BV), Curtea a decis că protocolul menționat anterior nu a adus atingere dreptului de a participa la un regim de pensie profesională, care continuă să fie guvernat de hotărârea din 13 mai 1986 în cauza nr. 170/84, Bilka-Kaufhaus GmbH împotriva Hartz
       (7), și că limitările în timp ale efectelor hotărârii din 17 mai 1990 în cauza nr. C-262/88, Barber v. Guardian Royal Exchange Assurance Group, nu se aplică dreptului de a participa la un regim de pensie profesională; întrucât Curtea a decis, de asemenea, că normele naționale privind termenele pentru utilizarea căilor de atac de drept intern sunt opozabile lucrătorilor care își realizează dreptul de a participa la un regim de pensie profesională, dacă acestea nu sunt mai puțin favorabile pentru acel tip de cale de atac decât pentru căile de atac similare de drept intern și nu fac imposibil de pus în practică dreptul comunitar; întrucât Curtea a subliniat că, faptul că un lucrător poate solicita, retroactiv, să participe la un regim de pensie profesională, nu permite lucrătorului să evite plata contribuțiilor cu privire la perioada de afiliere respectivă;
   întrucât excluderea lucrătorilor, pe motive care țin de natura contractelor lor de muncă, de la accesul la un regim de securitate socială al întreprinderii sau al unui sector poate reprezenta o discriminare indirectă a femeilor;
   întrucât, în hotărârea sa din 9 noiembrie 1993 (cauza nr. C-132/92, Birds Eye Walls Ltd împotriva Friedel M. Roberts) (8), Curtea a specificat, de asemenea, că articolul 119 din tratat nu este încălcat în cazul în care se calculează cuantumul unei pensii de tranziție plătite de către un angajator salariaților care s-au pensionat anticipat pe motive de boală și care este destinată să compenseze în special pierderea venitului ce rezultă din faptul că nu au atins încă vârsta necesară pentru plata pensiei de stat pe care o vor primi ulterior, să se reducă suma pensiei de tranziție corespunzător, chiar dacă în cazul vârstei cuprinse între 60 și 65 de ani, rezultatul este că fosta angajată primește o pensie de tranziție mai mică decât cea plătită unui bărbat în aceeași situație, diferența fiind egală cu suma pensiei de stat la care aceasta are dreptul începând de la vârsta de 60 de ani, pentru perioadele de serviciu îndeplinite la acel angajator;
   întrucât în hotărârea sa din 6 octombrie 1993 (cauza nr. C-109/91, Ten Oever împotriva Stichting Bedrijfpensioenfonds voor het Glazenwassers – en Schoonmaakbedrijf) (9) și în hotărârile din 14 decembrie 1993 (cauza nr. C-110/91, Moroni împotriva Collo GmbH), 22 decembrie 1993 (cauza nr. C-152/91, Neath împotriva Hugh Steeper Ltd.) (10) și 28 septembrie 1994 (cauza nr. C-200/91, Coloroll Pension Trustees Limited împotriva Russell și alții) (11), Curtea confirmă că, în temeiul hotărârii din 17 mai 1990 (cauza nr. C-262/88, Barber împotriva Guardian Royal Exchange Assurance Group), efectul direct al articolului 119 din tratat nu poate fi invocat în scopul revendicării egalității de tratament în problemele legate de pensiile profesionale decât cu privire la prestațiile plătibile pentru perioadele de serviciu ulterioare datei de 17 mai 1990, sub rezerva excepției prevăzute în favoarea lucrătorilor sau avânzilor lor cauză care au formulat acțiuni în justiție înainte de acea dată sau care au ridicat o pretenție echivalentă în conformitate cu dreptul intern aplicabil;
   întrucât în hotărârile sale menționate mai sus (cauza nr. C-109/91, Ten Oever împotriva Stichting Bedrijfpensioenfonds voor het Glazenwassers – en Schoonmaakbedrijf și cauza nr. C-200/91, Coloroll Pension Trustees Limited împotriva Russell și alții), Curtea confirmă că limitările efectelor în timp ale hotărârii Barber se aplică pensiilor de urmaș și, în consecință, egalitatea de tratament în această materie poate fi revendicată numai cu privire la perioadele de serviciu ulterioare datei de 17 mai 1990, sub rezerva excepției prevăzute în favoarea persoanelor care, înainte de acea dată, au formulat acțiuni în justiție sau au ridicat pretenții echivalente în conformitate cu dreptul intern aplicabil;
   întrucât, de altfel, în hotărârile sale în cauza nr. C-152/91 și în cauza nr. C-200/91, Curtea specifică faptul că, din moment ce acestea intră sub incidența articolului 119 din tratat, contribuțiile salariaților la un regim de pensie care constă în garantarea unei prestații finale definite trebuie să fie aceleași, indiferent de sexul lucrătorilor, în timp ce inegalitatea contribuțiilor angajatorilor plătite în conformitate cu regimurile cu prestații definite finanțate prin capitalizare, care se datorează utilizării factorilor actuariali care diferă în funcție de sex, nu se evaluează având în vedere aceeași dispoziție;
   întrucât în hotărârile sale din 28 septembrie 1994 (12) (cauza nr. C-408/92, Smith împotriva Advel Systems și cauza nr. C-28/93, Van den Akker împotriva Stichting Shell Pensioenfonds), Curtea subliniază că articolul 119 din tratat exclude posibilitatea ca un angajator care adoptă măsurile necesare pentru a se conforma cu hotărârea Barber din 17 mai 1990 (cauza nr. 262/88) să ridice vârsta de pensionare pentru femei până la cea existentă pentru bărbați, pentru perioadele de serviciu efectuate între 17 mai 1990 și data la care intră în vigoare măsurile respective; pe de altă parte, în ceea ce privește perioadele de serviciu încheiate după cea de-a doua dată, articolul 119 nu împiedică un angajator să facă acest demers; cu privire la perioadele de serviciu anterioare datei de 17 mai 1990, dreptul comunitar nu a impus nici o obligație care ar justifica reducerea retroactivă a avantajelor de care beneficiază femeile;
   întrucât în hotărârea menționată mai sus în cauza nr. C-200/91, Coloroll Pension Trustees Limited împotriva Russell și alții, Curtea a decis că prestațiile suplimentare rezultate din contribuțiile plătite de angajați pe baze pur voluntare nu intră sub incidența articolului 119 din tratat;
   întrucât, printre măsurile incluse în al treilea regim de acțiune pe termen mediu privind șansele egale pentru bărbați și femei (1991-1995) (13), Comisia a subliniat încă o dată adoptarea măsurilor potrivite pentru a lua în considerare consecințele hotărârii din cauza nr. 262/88 (Barber împotriva Guardian Royal Exchange Assurance Group);
   întrucât această hotărâre invalidează automat anumite dispoziții ale Directivei 86/378/CEE a Consiliului din 24 iulie 1986 privind aplicarea principiului egalității de tratament pentru bărbați și femei în regimurile profesionale de securitate socială (14), cu privire la salariați;
   întrucât articolul 119 din tratat se aplică direct și poate fi invocat în fața instanțelor judecătorești naționale, împotriva oricărui angajator, fie persoană privată, fie persoană juridică și întrucât aceste instanțe judecătorești trebuie să asigure protecția drepturilor pe care această dispoziție le conferă justițiabililor;
   întrucât, din motive de securitate juridică, este necesar să se modifice Directiva 86/378/CEE, pentru a adapta dispozițiile care sunt afectate de jurisprudența Barber,
   ADOPTĂ PREZENTA DIRECTIVĂ:
   Articolul 1

      Directiva 86/378/CEE se modifică după cum urmează:

   (1)   Articolul 2 se înlocuiește cu următorul text:

      „Articolul 2
      (1)   Prin regimuri profesionale de securitate socială se înțeleg regimurile care nu sunt reglementate de Directiva 79/7/CEE și al căror scop este de a asigura lucrătorilor, care desfășoară activități salariate sau independente, dintr-o întreprindere sau un grup de întreprinderi, dintr-un domeniu de activitate economică, sector profesional sau grup de sectoare, prestații menite să suplimenteze prestațiile prevăzute de regimurile legale de securitate socială sau să le înlocuiască, indiferent dacă apartenența la aceste regimuri este obligatorie sau opțională.
      (1)(2)   Prezenta directivă nu se aplică:

                  (a)

                  contractelor individuale ale lucrătorilor care desfășoară activități independente;

                  (b)

                  regimurilor aplicabile lucrătorilor care desfășoară activități independente și care au un singur membru;

                  (c)

                  contractelor de asigurare la care angajatorul nu este parte, în cazul lucrătorilor salariați;

                  (d)

                  dispozițiilor opționale ale regimurilor profesionale oferite participanților în mod individual pentru a le garanta:

                              —

                              fie prestații suplimentare

                              —

                              fie o alegere a datei la care vor începe prestațiile normale pentru lucrătorii care desfășoară activități independente sau o alegere între mai multe prestații;

                  (e)

                  regimurilor profesionale, în măsura în care prestațiile sunt finanțate prin contribuții plătite de lucrători, pe baze voluntare.

            (3)   Prezenta directivă nu împiedică un angajator să acorde persoanelor care au atins deja vârsta de pensionare pentru a obține o pensie în temeiul unui regim profesional, dar care nu au atins vârsta de pensionare pentru a obține pensia statutară pentru vechime în muncă, o pensie suplimentară, al cărei scop este de a egala sau a face aproape egală suma totală a prestației plătite acestor persoane în raport cu suma plătită persoanelor de alt sex aflate în aceeași situație, care au ajuns deja la vârsta de pensionare legală, până când persoanele care beneficiază de supliment ajung la vârsta de pensionare legală.”

   (2)   Articolul 3 se înlocuiește cu următorul text:

      „Articolul 3
      Prezenta directivă se aplică populației active, inclusiv lucrătorilor care desfășoară activități independente, persoanelor a căror activitate este întreruptă de boală, maternitate, accident sau șomaj involuntar și persoanelor care caută un loc de muncă, lucrătorilor pensionați sau care au dobândit un handicap și celor care revendică în numele lor, în conformitate cu legislațiile și/sau practicile interne.”

   (3)   Articolul 6 se înlocuiește cu următorul text:

      „Articolul 6
      (3)(1)   Dispozițiile contrare principiului egalității de tratament includ pe cele bazate pe sex, direct sau indirect, în special prin referire la starea civilă sau situația familială, pentru:

                  (a)

                  a stabili persoanele care pot participa la un regim profesional;

                  (b)

                  a stabili natura obligatorie sau opțională a participării la un regim profesional;

                  (c)

                  a stabili norme diferite cu privire la vârsta de intrare în regim sau perioada minimă de încadrare în muncă sau calitatea de membru al regimului necesară pentru a obține prestațiile acestuia;

                  (d)

                  a stabili norme diferite, cu excepția celor prevăzute la literele (h) și (i), pentru rambursarea contribuțiilor atunci când un lucrător părăsește un regim fără să fi îndeplinit condițiile care garantează un drept amânat pentru prestații pe termen lung;

                  (e)

                  a stabili condiții diferite pentru acordarea prestațiilor sau pentru a restricționa aceste prestații lucrătorilor de un sex sau altul;

                  (f)

                  a stabili vârste de pensionare diferite;

                  (g)

                  a suspenda reținerea sau obținerea de drepturi pe perioadele de concediu de maternitate sau concediu pentru interese familiale care sunt acordate prin lege sau acord și sunt plătite de către angajator;

                  (h)

                  a stabili nivele diferite de prestații, cu excepția cazului în care poate fi necesar să se ia în considerare factorii de calcul actuariali care diferă în funcție de sex, în cazul regimurilor cu cotizații definite;
                  În cazul regimurilor cu prestații definite, finanțate prin capitalizare, anumite elemente (ale căror exemple sunt anexate) pot fi inegale atunci când inegalitatea sumelor rezultă din efectele utilizării factorilor actuariali care diferă în funcție de sex, la data la care este pusă în aplicare finanțarea regimului;

                  (i)

                  a stabili nivele diferite pentru contribuția lucrătorilor;
                  a stabili nivele diferite pentru contribuția angajatorilor, cu excepția:

                              —

                              cazului regimurilor cu cotizații definite, dacă obiectivul este de a egaliza suma prestațiilor finale sau de a le face cât mai apropiate pentru ambele sexe;

                              —

                              cazului regimurilor cu prestații definite, finanțate prin capitalizare, în care contribuțiile angajatorului sunt menite să asigure caracterul adecvat al fondurilor necesare pentru a acoperi costurile prestațiilor definite;

                  (j)

                  a stabili standarde diferite sau standarde aplicabile numai lucrătorilor de un anumit sex, cu excepția celor prevăzute la literele (h) și (i), în ceea ce privește garantarea sau reținerea dreptului la prestații amânate atunci când lucrătorul părăsește un regim.

            (2)   În cazul în care acordarea prestațiilor, în sensul prezentei directive, este lăsată la discreția organelor de coordonare a regimului, acestea trebuie să respecte principiul egalității de tratament.”

   (4)   Articolul 8 se înlocuiește cu următorul text:

      „Articolul 8
      (1)   Statele membre adoptă măsurile necesare pentru a se asigura că dispozițiile regimurilor profesionale pentru lucrătorii care desfășoară activități independente, contrare principiului egalității de tratament, sunt revizuite cel târziu începând de la 1 ianuarie 1993.
      (2)   Prezenta directivă nu exclude faptul că drepturile și obligațiile lucrătorilor care desfășoară o activitate independentă aferente unei perioade de afiliere la un regim profesional anterioare revizuirii acestui regim se supun dispozițiilor regimului aflat în vigoare în acea perioadă.”

   (5)   Articolul 9 se înlocuiește cu următorul text:

      „Articolul 9
      În ceea ce privește lucrătorii independenți, statele membre pot amâna aplicarea obligatorie a principiului egalității de tratament cu privire la:

                  (a)

                  determinarea vârstei de pensionare pentru acordarea pensiilor pentru vechime în muncă și posibilele implicații pentru alte prestații:

                              —

                              fie până la data la care această egalitate este realizată în regimurile legale;

                              —

                              fie, cel târziu, până când această egalitate este prescrisă printr-o directivă;

                  (b)

                  pensiile de urmaș, până când legislația comunitară stabilește principiul egalității de tratament în regimurile legale de securitate socială cu privire la aceasta;

                  (c)

                  aplicarea articolului 6 alineatul (1) litera (i) primul paragraf pentru a lua în considerare diferitele elemente de calcul actuariale, cel târziu până la 1 ianuarie 1999.”

   (6)   Se introduce următorul articol:

      „Articolul 9a
      În cazul în care femeile și bărbații solicită să beneficieze, în aceleași condiții, de un sistem flexibil în ceea ce privește vârsta de pensionare, această dispoziție nu se consideră a fi contrară prezentei directive.”

   (7)   Se adaugă următoarea anexă:

      Exemple de elemente care pot fi inegale, în ceea ce privește regimurile de prestații definite, finanțate prin capitalizare, prevăzute la articolul 6 litera (h):

                  —

                  conversia într-o sumă capitală a unei părți din pensia periodică;

                  —

                  transferul drepturilor de pensie;

                  —

                  o pensie de reversie plătibilă unei persoane aflate în întreținere în schimbul cedării unei părți din pensia anuală;

                  —

                  o pensie redusă atunci când lucrătorul optează să se pensioneze anticipat.”

   Articolul 2
   (1)   Orice măsură de aplicare a prezentei directive cu privire la lucrătorii salariați trebuie să cuprindă toate prestațiile atribuite perioadelor de încadrare în muncă după data de 17 mai 1990 și se aplică retroactiv până la acea dată, fără a aduce atingere lucrătorilor sau avânzilor lor cauză care, înainte de acea dată, au formulat acțiuni în justiție sau o pretenție echivalentă în conformitate cu dreptul intern. În acest caz, măsurile de aplicare trebuie să se aplice retroactiv până la 8 aprilie 1976 și trebuie să cuprindă toate prestațiile derivate din perioadele de încadrare în muncă după acea dată. Pentru statele membre care au aderat la Comunitate după data de 8 aprilie 1976, data menționată este înlocuită cu data la care articolul 119 din tratat a devenit aplicabil pe teritoriul lor.
   (2)   A doua teză de la alineatul (1) nu împiedică aplicarea normelor naționale privind termenele de recurs de drept intern în cazul lucrătorilor sau avânzilor lor cauză care au formulat acțiuni în justiție sau o pretenție echivalentă în conformitate cu dreptul intern înainte de 17 mai 1990, cu condiția ca acestea să nu fie mai puțin favorabile pentru acest tip de cale de atac decât pentru căile similare de atac de drept intern și să nu facă imposibilă în practică aplicarea dreptului comunitar.
   (3)   Pentru statele membre a căror aderare a avut loc după 17 mai 1990 și care la 1 ianuarie 1994 erau părți contractante la Acordul privind Spațiul Economic European, data de 17 mai 1990 de la alineatele (1) și (2) din prezenta directivă se înlocuiește cu data de 1 ianuarie 1994.
   Articolul 3
   (1)   Statele membre adoptă și pun în aplicare actele cu putere de lege și actele administrative necesare aducerii la îndeplinire a prezentei directive până la 1 iulie 1997. Statele membre informează imediat Comisia cu privire la aceasta.
   Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de statele membre, în termen de cel mult doi ani de la intrarea în vigoare a prezentei directive, toate informațiile necesare pentru a permite Comisiei să întocmească un raport cu privire la aplicarea prezentei directive.
   Articolul 4
   Prezenta directivă intră în vigoare în a douăzecea zi de la publicarea sa în Jurnalul Oficial al Comunităților Europene.

   Articolul 5
   Prezenta directivă se adresează statelor membre.

      Adoptată la Bruxelles, 20 decembrie 1996.

            Pentru Consiliu

            Președintele

         S. BARRETT

      (1)  JO C 218, 23.8.1995, p. 5.

      (2)  Aviz emis la 12 noiembrie 1996 (JO C 362, 2.12.1996).

      (3)  JO C 18, 22.1.1996, p. 132.

      (4)  Culegerea 1990, p. I-1889.

      (5)  Culegerea 1993, p. I-6591.

      (6)  Culegerea 1994, p. I-4541 și, respectiv, Culegerea 1994 p. I-4583.

      (7)  Culegerea 1986, p. I-1607.

      (8)  Culegerea 1993, p. I-5579.

      (9)  Culegerea 1993, p. I-4879.

      (10)  Culegerea 1993, p. I-6953.

      (11)  Culegerea 1994, p. I-4389.

      (12)  Culegerea 1994, p. I-4435 și, respectiv, Culegerea 1994, p. I-4527.

      (13)  JO C 142, 31.5.1991, p. 1.

      (14)  JO L 225, 12.8.1986, p. 40.


title: Directiva Consiliului din 17 mai 1979 de armonizare a legislațiilor statelor membre cu privire la dispozitivele de remorcare și de mers înapoi ale tractoarelor agricole sau forestiere pe roți

text:
               13/Volumul 04

               RO

               Jurnalul Ofícial al Uniunii Europene

               267

         31979L0533

               L 145/20

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 17 mai 1979
   de armonizare a legislațiilor statelor membre cu privire la dispozitivele de remorcare și de mers înapoi ale tractoarelor agricole sau forestiere pe roți
   (79/533/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 100,
   având în vedere propunerea Comisiei (1),
   având în vedere avizul Adunării (2),
   având în vedere avizul Comitetului Economic și Social (3),
   întrucât cerințele tehnice pe care trebuie să le îndeplinească tractoarele în conformitate cu legislațiile interne se referă, printre altele, la dispozitivele de remorcare și de mers înapoi;
   întrucât aceste cerințe diferă de la un stat membru la altul; întrucât este necesar, prin urmare, ca aceleași cerințe să fie adoptate de către toate statele membre, fie în completarea, fie în locul reglementărilor lor actuale, în primul rând pentru a permite punerea în aplicare, pentru fiecare tip de tractor, a procedurii de omologare CEE de tip care face obiectul Directivei 74/150/CEE a Consiliului din 4 martie 1974 de apropiere a legislațiilor statelor membre cu privire la omologarea de tip a tractoarelor agricole sau forestiere pe roți (4),
   ADOPTĂ PREZENTA DIRECTIVĂ:
   Articolul 1
   (1)   Se înțelege prin tractor (agricol sau forestier) orice vehicul cu motor, roți sau șenile, care are cel puțin două axe, a cărui funcție constă în mod esențial în forța sa de tracțiune și care este special conceput pentru tractarea, împingerea, purtarea sau acționarea anumitor utilaje, mașini sau remorci destinate să fie folosite în exploatarea agricolă sau forestieră. Acesta poate fi amenajat pentru a transporta o încărcătură și însoțitori.
   (2)   Prezenta directivă se aplică numai tractoarelor menționate la alineatul (1), montate pe pneuri, care au două axe și o viteză maximă prin construcție cuprinsă între 6 și 25 km/h.
   Articolul 2
   Statele membre nu pot refuza omologarea CEE de tip, nici omologarea de tip la scară națională a unui tractor, din motive privind dispozitivele de remorcare și de mers înapoi, în cazul în care acestea îndeplinesc cerințele din anexe.
   Articolul 3
   Statele membre nu pot refuza înmatricularea sau interzice vânzarea, punerea în circulație sau utilizarea tractoarelor din motive ce privesc dispozitivele de remorcare și de mers înapoi, în cazul în care acestea îndeplinesc cerințele care figurează în anexe.
   Articolul 4
   Modificările necesare pentru adaptarea cerințelor din anexă la progresul tehnic a cerințelor menționate în anexe se adoptă în conformitate cu procedura prevăzută la articolul 13 din Directiva 74/150/CEE.
   Articolul 5
   (1)   Statele membre pun în aplicare dispozițiile necesare pentru a se conforma prezentei directive în termen de optsprezece luni de la notificarea sa și informează de îndată Comisia cu privire la aceasta.
   (2)   Comisiei îi sunt comunicate de către statele membre textele principalelor dispozițiilor de drept intern pe care le adoptă în domeniul reglementat de prezenta directivă.
   Articolul 6
   Prezenta directivă se adresează statelor membre.

      Adoptată la Bruxelles, 17 mai 1979.

            Pentru Consiliu

            Președintele

         A. GIRAUD

      (1)  JO C 268, 11.11.1978, p. 34.

      (2)  JO C 296, 11.12.1978, p. 69.

      (3)  JO C 128, 21.5.1979, p. 17.

      (4)  JO L 84, 28.3.1974, p. 10.
   ANEXA I
   DISPOZITIV DE REMORCARE
   1.   Numărul
   Orice tractor trebuie să fie echipat cu un dispozitiv special pe care să se poată fixa un element de racordare, cum ar fi o bară de remorcare sau un cablu de remorcare.
   2.   Amplasarea
   Dispozitivul, echipat cu o axă de atelaj, trebuie amplasat în partea din față a tractorului.
   3.   Configurarea
   Dispozitivul trebuie să aibă forma unei fălci de reținere. Cotele indicate trebuie respectate.

   Axa de atelaj trebuie să aibă un diametru de 30 + 1,5 milimetri și să fie prevăzută cu un dispozitiv care să nu-i permită să iasă din lăcaș în timpul utilizării. Blocajul se realizează de așa manieră, încât să se evite pierderea pieselor mobile.
   Toleranța de + 1,5 indicată anterior nu trebuie înțeleasă ca o toleranță de fabricație, ci ca o diferență admisibilă a cotei nominale a axelor de fabricație diferită.
   ANEXA II
   MERS ÎNAPOI
   Orice tractor trebuie să fie prevăzut cu un dispozitiv de mers înapoi manevrabil de la postul de conducere.


title: Directiva Consiliului din 20 martie 1970 privind apropierea legislațiilor statelor membre referitoare la rezervoarele de carburant lichid și la dispozitivele de protecție spate ale autovehiculelor și ale remorcilor acestora

text:
               13/Volumul 01

               RO

               Jurnalul Ofícial al Uniunii Europene

               72

         31970L0221

               L 076/23

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 20 martie 1970
   privind apropierea legislațiilor statelor membre referitoare la rezervoarele de carburant lichid și la dispozitivele de protecție spate ale autovehiculelor și ale remorcilor acestora
   (70/221/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene și, în special, articolul 100 al acestuia,
   având în vedere propunerea Comisiei,
   având în vedere avizul Adunării parlamentare (1),
   având în vedere avizul Comitetului Economic și Social (2),
   întrucât specificațiile tehnice pe care trebuie să le îndeplinească autovehiculele, conform legislațiilor naționale, se referă, între altele, la rezervoarele de carburant lichid și la dispozitivele de protecție spate ale acestora;
   întrucât aceste specificații diferă de la un stat membru la altul; întrucât, prin urmare, este necesar ca toate statele membre să adopte aceleași specificații, fie în completarea, fie în locul normelor existente, pentru a permite în special aplicarea procedurii de omologare CEE de tip, care constituie obiectul Directivei Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și remorcilor acestora, pentru fiecare tip de vehicul (3),
   ADOPTĂ PREZENTA DIRECTIVĂ:
   Articolul 1
   În sensul prezentei directive, prin „vehicul” se înțelege orice autovehicul destinat circulației rutiere, cu sau fără caroserie, care are cel puțin patru roți și o viteză maximă constructivă mai mare de 25 km/h, precum și remorcile acestuia, cu excepția vehiculelor care rulează pe șine, a tractoarelor și utilajelor agricole și a vehiculelor pentru lucrări publice.
   Articolul 2
   Statele membre nu pot refuza acordarea omologării CEE de tip sau a omologării naționale unui vehicul din motive legate de rezervoarele de carburant lichid sau la dispozitivele de protecție spate, dacă acesta îndeplinește condițiile prevăzute în anexă.
   Articolul 3
   Modificările necesare pentru adaptarea specificațiilor din anexă la progresul tehnic se adoptă în conformitate cu procedura prevăzută la articolul 13 din Directiva Consiliului din 6 februarie 1970 privind apropierea legislațiilor statelor membre referitoare la omologarea de tip a autovehiculelor și a remorcilor acestora, cu excepția dispozițiilor prevăzute la punctul (I).
   Articolul 4
   (1)   Statele membre pun în aplicare dispozițiile referitoare la condițiile necesare aducerii la îndeplinire a prezentei directive în termen de 18 luni de la notificarea sa și informează de îndată Comisia cu privire la aceasta.
   (2)   Statele membre asigură comunicarea către Comisie a textelor principalelor dispoziții de drept intern pe care le adoptă în domeniul reglementat prin prezenta directivă.
   Articolul 5
   Prezenta directivă se adresează statelor membre.

      Adoptată la Bruxelles, 20 martie 1970.

            Pentru Consiliu

            Președintele

         P. HARMEL

      (1)  JO C 160, 18.12.1969, p. 7.

      (2)  JO C 48, 16.4 1969, p. 16.

      (3)  JO L 42, 23.2.1970, p. 1.
   ANEXĂ
   I.   Rezervoare și rezervoare auxiliare de carburant lichid
   I.1.   Rezervoarele de carburant trebuie să fie construite astfel încât să fie rezistente la coroziune. Acestea trebuie să satisfacă probele de etanșeitate efectuate de către producător la o presiune egală cu dublul presiunii de lucru, dar, în orice caz, nu mai mică de 1,3 bari. Orice presiune în exces sau orice presiune mai mare decât presiunea de lucru trebuie compensată automat cu dispozitive potrivite (ventile de aer, supape de siguranță etc). Ventilele de aer trebuie să fie proiectate astfel încât să prevină riscurile de incendiu. Carburantul nu trebuie să se scurgă prin capacul rezervorului de carburant sau prin dispozitivele instalate pentru a compensa excesul de presiune, chiar dacă rezervorul este răsturnat complet: se admite doar picurarea.
   I.2.   Rezervoarele de carburant trebuie să fie instalate astfel încât să fie protejate de consecințele ale unui impact din fața sau din spatele vehiculului. Nu trebuie să existe părți proeminente, margini ascuțite etc. în apropierea rezervoarelor.
   II.   Dispozitive de protecție spate
   II.1.   Garda la sol pe întreaga lățime a părții din spate a șasiului sau a componentelor principale ale caroseriei nu poate depăși 70 cm, dacă centrul osiei posterioare și cota din spate ale vehiculului sunt la distanță mai mare de 1 m unul de celălalt.
   II.2.   Dacă această condiție nu este îndeplinită, vehiculul trebuie dotat cu un dispozitiv de protecție pentru partea din spate, care se montează conform specificațiilor prezentate în continuare.
   Condiții de montare a dispozitivelor de protecție spate:

               II.3.1.

               Partea inferioară a dispozitivului de protecție spate trebuie să se afle la mai puțin de 70 cm de la pământ când vehiculul este descărcat.

               II.3.2.

               În locul în care se montează dispozitivul, lățimea acestuia nu poate să depășească lățimea vehiculului sau să fie mai mică decât lățimea vehiculului cu mai mult de 10 cm pe fiecare latură.

               II.3.3.

               Dispozitivul de protecție spate trebuie să fie amplasat cât se poate de aproape de spatele vehiculului și, în nici un caz, la mai mult de 60 cm de cota situată la extremitatea posterioară a vehiculului.

               II.3.4.

               Capetele dispozitivului de protecție spate nu trebuie să fie curbate înapoi.

               II.3.5.

               Dispozitivul de protecție spate trebuie să fie bine fixate pe lonjeroane sau pe orice le înlocuiește.

               II.3.6.

               Dispozitivul de protecție spate trebuie să aibă o rezistență la încovoiere cel puțin echivalentă cu cea a unei bare de oțel a cărei secțiune transversală are un modul de rezistență la încovoiere de 20 cm3.

         II.4.   Prin derogare de la dispozițiile menționate anterior, următoarele tipuri de vehicule nu necesită dotarea cu dispozitive de protecție spate:

               —

               tractoarele pentru semi-remorci;

               —

               remorcile „suspendate” și alte remorci similare pentru transportul buștenilor și al altor obiecte foarte lungi;

               —

               vehiculele pentru care un dispozitiv de protecție spate este incompatibil cu utilizarea acestora.


title: Directiva Consiliului din 20 decembrie 1979 privind apropierea legislațiilor statelor membre referitoare la unitățile de măsură și de abrogare a Directivei 71/354/CEE

text:
               13/Volumul 05

               RO

               Jurnalul Ofícial al Uniunii Europene

               83

         31980L0181

               L 039/40

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 20 decembrie 1979
   privind apropierea legislațiilor statelor membre referitoare la unitățile de măsură și de abrogare a Directivei 71/354/CEE
   (80/181/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 100,
   având în vedere Directiva 71/354/CEE a Consiliului din 18 octombrie 1971 privind apropierea legislațiilor statelor membre referitoare la unitățile de măsură (1), modificată ultima dată de Directiva 76/770/CEE (2),
   având în vedere propunerea Comisiei (3),
   având în vedere avizul Adunării parlamentare (4),
   având în vedere avizul Comitetului Economic și Social (5),
   întrucât unitățile de măsură sunt esențiale în utilizarea tuturor mijloacelor de măsurare, pentru a exprima măsurările sau pentru exprimarea oricărei indicații de mărime; întrucât unitățile de măsură sunt utilizate în cele mai multe domenii de activitate umană; întrucât este necesar să se asigure cea mai bună claritate posibilă în utilizarea lor; întrucât este necesar să se reglementeze utilizarea lor în interiorul Comunității în scopuri economice, de sănătate publică, de siguranță publică sau în scopuri administrative;
   întrucât există totuși convenții sau acorduri internaționale în domeniul transportului internațional care obligă Comunitatea sau statele membre; întrucât aceste convenții sau acorduri trebuie să fie respectate;
   întrucât legislațiile statelor membre care reglementează utilizarea unităților de măsură diferă de la un stat membru la altul și, prin urmare, reprezintă un obstacol în calea comerțului; întrucât, în aceste condiții, trebuie să se armonizeze actele cu putere de lege și actele administrative pentru a depăși astfel de obstacole;
   întrucât unitățile de măsură fac obiectul rezoluțiilor internaționale adoptate de Conferința Generală de Măsuri și Greutăți (CGPM) constituită prin Convenția Metrului semnată la Paris pe 20 mai 1875, la care toate statele membre aderă; întrucât în urma acestor rezoluții s-a elaborat „Sistemul Internațional de Unități” (SI);
   întrucât Consiliul adoptă pe 18 octombrie 1971 Directiva 71/354/CEE privind armonizarea legislațiilor statelor membre în vederea eliminării obstacolelor din calea comerțului prin adoptarea sistemului internațional de unități la nivel comunitar; întrucât Directiva 71/354/CEE a fost modificată prin actul de aderare și prin Directiva 76/770/CEE;
   întrucât aceste dispoziții comunitare nu au eliminat toate obstacolele în acest domeniu; întrucât Directiva 76/770/CEE prevede revizuirea înainte de 31 decembrie 1979 a situației referitoare la unitățile de măsură, numele și simbolurile enumerate în capitolul D din anexa la directiva menționată; întrucât s-a dovedit de asemenea necesară revizuirea situației cu privire la anumite unități de măsură;
   întrucât este necesar, pentru evitarea unor dificultăți serioase, să se prevadă o perioadă de tranziție în care unitățile de măsură care nu sunt compatibile cu sistemul internațional să fie retrase; întrucât este totuși esențial să se permită statelor membre care doresc să pună în aplicare cât mai curând posibil, pe teritoriul lor, dispozițiile capitolului I din anexă; întrucât este necesară limitarea acestei perioade de tranziție la nivel comunitar lăsând în același timp statelor membre libertatea să scurteze acea perioadă;
   întrucât în perioada de tranziție este esențial, în special pentru protecția consumatorilor, să se mențină o poziție clară la utilizarea unităților de măsură în comerțul între statele membre; întrucât obligația ca statele membre să permită utilizarea de indicații suplimentare privind produsele și echipamentele importate din alte state membre în timpul acestei perioade de tranziție pare să servească bine acestui scop;
   întrucât adoptarea sistematică a unei soluții de acest fel pentru toate instrumentele de măsurare, inclusiv pentru instrumente medicale, nu se dorește în mod necesar; întrucât statele membre ar trebui, de aceea, să fie în măsură să ceară ca pe teritoriul lor instrumentele de măsurare să poarte indicații de mărime într-o singură unitate de măsură legală;
   întrucât prezenta directivă nu influențează continuitatea fabricării produselor deja aflate pe piață; întrucât aceasta influențează totuși introducerea pe piață și utilizarea produselor și a echipamentelor care poartă indicații de mărime în unități de măsură care nu mai sunt unități de măsură legale, când astfel de produse și echipamente sunt necesare pentru suplimentarea sau înlocuirea componentelor sau părților unor astfel de produse, echipamente și instrumente aflate deja pe piață; întrucât este, de aceea, necesar ca statele membre să autorizeze introducerea pe piață și utilizarea unor astfel de produse și echipamente care să completeze și să înlocuiască componente, chiar și atunci când ele poartă indicații de mărime în unități de măsură care nu mai sunt unități de măsură legale, așa încât produsele, echipamentele sau instrumentele deja aflate pe piață să poată fi utilizate în continuare;
   întrucât Organizația Internațională de Standardizare (ISO) a adoptat la 1 martie 1974 un standard internațional privind reprezentarea unităților SI și a celorlalte unități pentru utilizare în sisteme cu seturi limitate de caracteristici; întrucât este recomandabil pentru Comunitate să adopte soluții care au fost deja aprobate la un nivel internațional mai larg prin standardul ISO 2955 din 1 martie 1974;
   întrucât dispozițiile comunitare privind unitățile de măsură trebuie să stea la baza textelor în mai multe țări comunitare; întrucât problema unităților de măsură este atât de importantă, încât este esențial ca trimiterea să se poată face la un singur text comunitar; întrucât prezenta directivă reunește toate dispozițiile comunitare în acest domeniu și abrogă Directiva 71/354/CEE,
   ADOPTĂ PREZENTA DIRECTIVĂ:
   Articolul 1
   Unitățile de măsură legale, în înțelesul prezentei directive, care trebuie utilizate pentru exprimarea mărimilor trebuie să fie:

               (a)

               cele enumerate în capitolul I din anexă;

               (b)

               cele enumerate în capitolul II din anexă, până la o dată care trebuie stabilită de statele membre; această dată nu poate să depășească 31 decembrie 1985;

               (c)

               cele enumerate în capitolul III din anexă, numai în acele state membre în care erau autorizate la data de 21 aprilie 1973 și până la o dată care trebuie fixată de acele state membre; această dată nu poate depăși data care trebuie stabilită de Consiliu înainte de 31 decembrie 1989 în temeiul articolului 100 din tratat.

         Articolul 2

               (a)

               Obligațiile ce decurg din articolul 1 privesc utilizarea mijloacelor de măsurare, măsurările făcute și indicațiile de mărime exprimate în unități de măsură, în scopuri economice, de sănătate publică, de siguranță publică sau în scopuri administrative.

               (b)

               Prezenta directivă nu trebuie să aducă atingere utilizării unităților de măsură în domeniile transportului aerian și maritim și al traficului feroviar, altele decât acelea care au caracter obligatoriu în conformitate cu dispozițiile prezentei directive și care au fost stabilite prin convenții sau acorduri internaționale care obligă Comunitatea sau statele membre.

         Articolul 3
   (1)   În înțelesul prezentei directive, „indicație suplimentară” reprezintă una sau mai multe indicații de mărime exprimate în unități de măsură care nu sunt cuprinse în capitolul I din anexă și care însoțesc o indicație de mărime exprimată într-o unitate prevăzută în capitolul menționat.
   (2)   Utilizarea indicațiilor suplimentare este autorizată până la 31 decembrie 1989.
   (3)   Cu toate acestea, statele membre pot cere ca instrumentele de măsurare să poarte indicații de mărime într-o singură unitate de măsură legală.
   (4)   Indicația exprimată într-o unitate de măsură enumerată în capitolul I trebuie să predomine. Indicațiile exprimate în unități de măsură care nu figurează în capitolul I trebuie să fie exprimate cu caractere care să nu fie mai mari decât acelea corespunzătoare indicației în unitățile enumerate în capitolul I.
   (5)   Utilizarea indicațiilor suplimentare poate fi extinsă după 31 decembrie 1989.
   Articolul 4
   Utilizarea unităților de măsură care nu sunt sau nu mai sunt legale trebuie să fie autorizată pentru:

               —

               produse și echipamente deja aflate pe piață și/sau în serviciu la data adoptării prezentei directive;

               —

               componente și părți ale produselor și echipamentelor necesare pentru suplimentarea sau înlocuirea componentelor sau părților produselor și echipamentelor menționate mai sus.

         Cu toate acestea, se poate solicita utilizarea unităților de măsură legale pentru indicatoarele mijloacelor de măsurare.
   Articolul 5
   Standardul internațional ISO 2955 de la 1 martie 1974, „Prelucrarea informațiilor - Reprezentări ale unităților SI și a celorlalte unități pentru utilizare în sisteme cu seturi de caractere limitate” se aplică în domeniul reglementat la alineatul (1) din standardul menționat.
   Articolul 6
   Directiva 71/354/CEE se abrogă la 1 octombrie 1981.
   Cu toate acestea, prin derogare de la Directiva 71/354/CEE, statele membre autorizează sau permit în continuare utilizarea următoarelor unități de măsură după 31 decembrie 1979, în condițiile prevăzute la articolul 1 din prezenta directivă:

               milimetru de mercur

               (Capitolul II)

               poise

               (Capitolul II)

               stokes

               (Capitolul II)

               yard

               (Capitolul III)

               yard pătrat

               (Capitolul III)

               therm

               (Capitolul III).

         Articolul 7

               (a)

               Statele membre adoptă și publică înainte de 1 iulie 1981 actele cu putere de lege și actele administrative necesare pentru a se conforma prezentei directive și informează Comisia cu privire la aceasta.
               Statele membre aplică aceste dispoziții de la 1 octombrie 1981.

               (b)

               De îndată ce prezenta directivă este notificată, statele membre informează Comisia în timp util pentru ca aceasta să-și prezinte observațiile cu privire la orice proiect de act cu putere de lege sau act administrativ pe care intenționează să-l adopte în domeniul reglementat de prezenta directivă.

         Articolul 8
   Prezenta directivă se adresează statelor membre.

      Adoptată la Bruxelles, 20 decembrie 1979.

            Pentru Consiliu

            Președintele

         J. TUNNEY

      (1)  JO L 243, 29.10.1971, p. 29.

      (2)  JO L 262, 27.9.1976, p. 204.

      (3)  JO C 81, 28.3.1979, p. 6.

      (4)  JO C 127, 21.5.1979, p. 80.

      (5)  Aviz emis la 24/25 octombrie 1979 (nepublicat încă în Jurnalul Oficial).
   ANEXĂ
   CAPITOLUL I
   UNITĂȚI DE MĂSURĂ LEGALE PREVĂZUTE LA ARTICOLUL 1 LITERA (a)
   1.   UNITĂȚI SI ȘI MULTIPLII ȘI SUBMULTIPLII LOR ZECIMALI
   1.1.   Unități SI fundamentale

               Mărime

               Unitate

               Nume

               Simbol

               Lungime

               metru

               m

               Masă

               kilogram

               kg

               Timp

               secundă

               s

               Curent electric

               amper

               A

               Temperatură termodinamică

               kelvin

               K

               Cantitate de substanță

               mol

               mol

               Intensitate luminoasă

               candelă

               cd

         Definiții ale unităților fundamentale:
   Unitatea de lungime
   Metrul este lungimea egală cu 1 650 763,73 lungimi de undă în vid ale radiației care corespunde tranziției între nivelele de energie 2p10 și 5d5 ale atomului de kripton 86.
   [Cea de-a unsprezecea CGPM (1960), rezoluția 6].
   Unitatea de masă
   Kilogramul este unitate de masă; este egal cu masa prototipului internațional al kilogramului.
   [Cea de-a treia CGPM (1901), pagina 70 din raportul conferinței].
   Unitatea de timp
   Secunda este durata a 9 192 631 770 perioade ale radiației corespunzătoare tranziției între cele două niveluri hiperfine ale stării fundamentale a atomului de cesiu 133.
   [Cea de-a treisprezecea CGPM (1967), rezoluția 1].
   Unitatea de curent electric
   Amperul este intensitatea unui curent constant care, menținut în două conductoare paralele, rectilinii, de lungime infinită, de secțiune circulară neglijabilă și așezate în vid, la o distanță de un metru unul de celălalt, ar produce între aceste conductoare o forță de 2 × 10-7 dintr-un newton pe o lungime de un metru.
   [CIPM (1946), rezoluția 2, aprobată de cea de-a noua CGPM (1948)].
   Unitatea de temperatură termodinamică
   Kelvinul, unitate de temperatură termodinamică, este fracțiunea 1/273,16 din temperatura termodinamică a punctului triplu al apei.
   [Cea de-a treisprezecea CGPM (1967), rezoluția 4].
   Unitatea de cantitate de substanță
   1. Molul este cantitatea de substanță a unui sistem care conține atâtea entități elementare, câți atomi există în 0,012 kilograme de carbon 12.
   2. De câte ori se întrebuințează molul, entitățile elementare trebuie specificate, ele putând fi atomi, molecule, ioni, electroni, alte particule sau grupuri specificate de asemenea particule.
   [Cea de-a paisprezecea CGPM (1971), rezoluția 3].
   Unitatea de intensitate luminoasă
   Candela este intensitatea luminoasă, într-o direcție dată, a unei surse care emite o radiație monocromatică cu frecvența de 540 × 1012 hertzi și a cărei intensitate energetică în acea direcție este 1/683 dintr-un watt pe steradian.
   [Cea de-a șaisprezecea CGPM (1979), rezoluția 3].
   1.1.1.   Simbolul și denumirea specială a unității SI de temperatură pentru exprimarea temperaturii Celsius

               Mărime

               Unitate

               Nume

               Simbol

               Temperatura Celsius

               grad Celsius

               °C

         Temperatura Celsius t este definită prin diferența t = T – T0 între două temperaturi termodinamice T și T0, unde T0 = 273,15 kelvini. Un interval sau o diferență de temperatură pot fi exprimate atât în kelvini, cat și în grade Celsius. Unitatea „grad Celsius” este egală cu unitatea „kelvin”.
   1.2.   Alte unități SI
   1.2.1.   Unități SI suplimentare

               Mărime

               Unitate

               Nume

               Simbol

               Unghi plan

               radian

               rad

               Unghi solid

               steradian

               sr

         (Cea de-a unsprezecea CGPM, 1960, rezoluția 12).
   Definiții ale unităților SI suplimentare
   Unitatea de unghi plan
   Radianul este unghiul plan dintre două raze ale unui cerc care delimitează pe circumferința cercului un arc egal în lungime cu raza.
   (Standard internațional ISO 31-I, Decembrie 1965).
   Unitatea de unghi solid
   Steradianul este unghiul solid al unui con care, având vârful în centrul unei sfere, delimitează pe suprafața sferei o arie egală cu cea a unui pătrat a cărui latură este egală cu raza sferei.
   (Standard internațional ISO 31-I, Decembrie 1965).
   1.2.2.   Unități SI derivate
   Unitățile derivate coerent în raport cu unitățile fundamentale SI și suplimentare SI sunt date ca expresii algebrice sub formă de produse ale puterilor unităților SI fundamentale și/sau suplimentare cu un factor numeric egal cu 1.
   1.2.3.   Unități SI derivate care au denumiri și simboluri speciale

               Mărime

               Unitatea SI

               Expresie

               Nume

               Simbol

               În alte unități SI

               În funcție de unitățile SI fundamentale sau suplimentare

               Frecvență

               hertz

               Hz

               s-1

               Forță

               newton

               N

               m·kg·s-2

               Presiune, tensiune mecanică

               pascal

               Pa

               N·m-2

               m-1·kg·s-2

               Energie, lucru mecanic, cantitate de căldură

               joule

               J

               N·m

               m2·kg·s-2

               Putere (1), flux energetic

               watt

               W

               J·s-1

               m2·kg·s-3

               Cantitate de electricitate, sarcină electrică

               coulomb

               C

               s·A

               Potențial electric, tensiune electrică, tensiune electromotoare

               volt

               V

               W·A-1

               m2·kg·s-3·A-1

               Rezistență electrică

               ohm

               Ω

               V·A-1

               m2·kg·s-3·A-2

               Conductanță electrică

               siemens

               S

               A·V-1

               m-2·kg-1·s3·A2

               Capacitate electrică

               farad

               F

               C·V-1

               m-2·kg-1·s4·A2

               Flux de inducție magnetică

               weber

               Wb

               V·s

               m2·kg·s-2·A-1

               Inducție magnetică

               tesla

               T

               Wb·m-2

               kg·s-2·A-1

               Inductanță

               henry

               H

               Wb·A-1

               m2·kg·s-2·A-2

               Flux luminos

               lumen

               lm

               cd·sr

               Iluminare

               lux

               lx

               lm·m-2

               m-2·cd·sr

               Activitate (a unui radionuclid)

               becquerel

               Bq

               s-1

               Doză absorbită, energie comunicată masică, kerma, indicele dozei absorbite

               gray

               Gy

               J·kg-1

               m2·s-2

               Echivalent al dozei absorbite, indicele echivalentului dozei absorbite

               sievert

               Sv

               J·kg-1

               m2·s-2

         Unitățile derivate din unitățile SI fundamentale sau suplimentare pot fi exprimate în funcție de unitățile de măsură enumerate în capitolul I.
   În particular, unitățile SI derivate pot fi exprimate prin nume și simboluri speciale prezentate în tabelul de mai sus; de exemplu, unitatea SI a viscozității dinamice poate fi exprimată ca m-1·kg·s-1 sau N·s·m-2 sau Pa·s.
   1.3.   Prefixele și simbolurile lor utilizate pentru a desemna anumiți multipli și submultipli zecimali

               Factor

               Prefix

               Simbol

               Factor

               Prefix

               Simbol

               1018

               exa

               E

               10-1

               deci

               d

               1015

               peta

               P

               10-2

               centi

               c

               1012

               tera

               T

               10-3

               mili

               m

               109

               giga

               G

               10-6

               micro

               μ

               106

               mega

               M

               10-9

               nano

               n

               103

               kilo

               k

               10-12

               pico

               p

               102

               hecto

               h

               10-15

               femto

               f

               101

               deca

               da

               10-18

               atto

               a

         Numele și simbolurile multiplilor și submultiplilor zecimali ale unității de masă sunt formate prin atașarea prefixelor la cuvântul „gram” și a simbolurilor lor la simbolul „g”.
   Acolo unde o unitate derivată este exprimata ca o fracție, multiplii și submultiplii ei zecimali pot fi desemnați prin atașarea unui prefix la unități la numărător sau la numitor, sau la ambele părți.
   Prefixele compuse, adică prefixele formate prin juxtapunerea a câtorva din prefixele de mai sus, nu sunt admise.
   1.4.   Nume și simboluri ale multiplilor și ale submultiplilor zecimali ai unităților SI, special autorizate

               Mărime

               Unitate

               Nume

               Simbol

               Valoare

               Volum

               litru

               l sau L (2)

               1l = 1 dm3=10-3 m3

               Masă

               tona

               t

               1t = 1Mg = 103 kg

               Presiune, tensiune mecanică

               bar

               bar (3)

               1bar = 105 Pa

      Observație: Prefixele și simbolurile lor enumerate la punctul 1.3 pot fi utilizate în conexiune cu unitățile și simbolurile din tabelul 1.4.
   2.   UNITĂȚI CARE SUNT DEFINITE PE BAZA UNITĂȚILOR SI, DAR NU SUNT MULTIPLI SAU SUBMULTIPLI ZECIMALI AI ACESTORA

               Mărime

               Unitate

               Nume

               Simbol

               Valoare

               Unghi plan

               rotație* (4)
                   (5)

               1 rotație = 2 π rad

               grad* sau gon*

               gon*

               grad

                  o

               minut de unghi

               ′

               secundă de unghi

               ″

               Timp

               minut

               min

               1 min = 60 s

               oră

               h

               1 h = 3 600 s

               zi

               d

               1 d = 86 400 s

      Observație: Prefixele enumerate la punctul 1.3 pot fi utilizate numai în conexiune cu numele „grad” sau „gon” și cu simbolul „gon”.
   3.   UNITĂȚI DEFINITE INDEPENDENT DE CELE ȘAPTE UNITĂȚI SI FUNDAMENTALE
   Unitatea de masă atomică unificată este fracțiunea 1/12 din masa unui atom al nuclidului 12C.
   Electron-voltul este energia cinetică dobândită de un electron care traversează o diferență de potențial de 1 volt în vid.

               Mărime

               Unitate

               Nume

               Simbol

               Valoare

               Masă

               unitate de masă atomică unificată

               u

               1 u ≈ 1,660 565 5 × 10-27 kg

               Energie

               electron-volt

               eV

               1 eV ≈ 1,602 189 2 × 10-19 J

         Valoarea acestor unități exprimate în unități SI nu este cunoscută exact.
   Valorile de mai sus sunt luate din Buletinul CODATA nr. 11 din decembrie 1973 al Consiliului Internațional al Uniunii Științifice.

      Observație: Prefixele și simbolurile lor enumerate la punctul 1.3 pot fi utilizate în conexiune cu aceste două unități și cu simbolurile lor.
   4.   UNITĂȚI ȘI DENUMIRI DE UNITĂȚI PERMISE NUMAI ÎN DOMENII SPECIALIZATE

               Mărime

               Unitate

               Nume

               Simbol

               Valoare

               Vergența sistemelor optice

               dioptrie*

               1 dioptrie = 1 m-1

               Masa pietrelor prețioase

               carat metric

               1 carat metric = 2 × 10-4 kg

               Suprafața terenurilor agricole

               ar

               a

               1 a = 102 m2

               Masa liniară a firelor și a fibrelor textile

               tex*

               tex*

               1 tex = 10-6 kg·m-1

      Observație: Prefixele enumerate la punctul 1.3 pot fi utilizate în conexiune cu unitățile de mai sus. Multiplul 102 a se numește „hectar”.
   5.   UNITĂȚI COMPUSE
   Combinațiile unităților enumerate în capitolul I formează unități compuse.
   CAPITOLUL II
   UNITĂȚI DE MĂSURĂ LEGALE PREVĂZUTE LA ARTICOLUL 1 LITERA (b)
   MARIMI, DENUMIRI DE UNITĂȚI, SIMBOLURI ȘI VALORI

               Mărime

               Unitate

               Nume

               Simbol

               Valoare

               Presiunea sângelui

               milimetru de mercur (*)

               mm Hg (*)

               1 mm Hg = 133,322 Pa

               Unghi plan

               g*
                   (6)

               Activitate
               (a unui radionuclid)

               curie

               Ci

               1 Ci = 3,7 × 1010 Bq

               Doză absorbită

               rad

               rad (7)

               1 rad = 10-2 Gy

               Echivalent al dozei absorbite

               rem*

               rem*

               1 rem = 10-2 Sv

               Expunere (raze X și y)

               röntgen

               R

               1 R = 2,58 × 10-4 C·kg-1

               Viscozitate dinamică

               poise

               P

               1 P = 10-1 Pa·s

               Viscozitate cinematică

               stokes

               St

               1 St = 10-4 m2·s-1

      Observație: Prefixele și simbolurile lor enumerate la punctul 1.3 din capitolul I pot fi utilizate în conexiune cu unitățile și simbolurile din această secțiune, cu excepția milimetrului de mercur și a simbolului său și a simbolului „g”.
   Până la data menționată la articolul l litera (b), pentru a forma unități compuse, unitățile enumerate în capitolul II pot fi combinate cu fiecare din celelalte unități sau cu unitățile din capitolul I.
   CAPITOLUL III
   UNITĂȚI DE MĂSURĂ LEGALE PREVĂZUTE LA ARTICOLUL 1 LITERA (c)
   MĂRIMI, DENUMIRI DE UNITĂȚI, SIMBOLURI ȘI VALORI APROXIMATIVE

               Lungime

               țol

               1 in = 2,54 × 10-2 m

               picior

               1 ft = 0,3048 m

               fathom (8)

               1 fm = 1,829 m

               milă

               1 milă = 1 609 m

               yard

               1 yard = 0,9144 m

               Arie

               picior pătrat

               1 sq ft = 0,929 × 10-1 m2

               acru

               1 ac = 4 047 m2

               yard pătrat

               1 sq yd = 0,8361 m2

               Volum

               uncie de fluid

               1 fl oz = 28,41 × 10-6 m3

               gill

               1 gill = 0,1421 × 10-3 m3

               pint

               1 pt = 0,5683 × 10-3 m3

               quart

               1 qt = 1,137 × 10-3 m3

               galon

               1 gal = 4,546 × 10-3 m3

               Masă

               uncie (avoirdupois)

               1 oz = 28,35 × 10-3 kg

               uncie troy

               1 oz tr = 31,10 × 10-3 kg

               livră

               1 lb = 0,4536 kg

               Energie

               therm

               1 therm = 105,506 × 106 J

         Până la data care trebuie stabilită conform articolului 1 litera (c), pentru a forma unități compuse, unitățile enumerate în capitolul III pot fi combinate cu fiecare din celelalte unități sau cu unitățile din capitolul I.

      (1)  Nume speciale pentru unitatea de putere: numele volt-amper (simbol „VA”), când este utilizat pentru exprimarea puterii aparente a curentului electric alternativ, și var (simbol „var”), când este utilizat pentru exprimarea puterii electrice reactive. Unitatea de măsură „VAR” nu este inclusă in rezoluțiile CGPM.

      (2)  Cele doua simboluri, „l” și „L”, pot fi utilizate pentru unitatea litru.
   [Cea de-a șaisprezecea CGPM (1979), rezoluția 6]

      (3)  Unitate enumerată printre unitățile permise temporar în broșura Biroului Internațional de Măsuri si Greutăți.

      (4)  Caracterul (*) după un nume sau simbol de unitate indică faptul că acestea nu apar în lista stabilită de CGPM, CIPM sau BIPM. Această observație este valabilă pentru întreaga anexă.

      (5)  Nu există simbol internațional.

      (6)  Simbol pentru „grad”.

      (7)  Când există riscul confuziei cu simbolul pentru radian, rd poate fi utilizat ca simbol pentru rad.

      (8)  Numai pentru navigație maritimă.